CELEX: 32014R0989
Language: et
Date: 2014-09-19 00:00:00
Title: Komisjoni rakendusmäärus (EL) nr 989/2014, 19. september 2014 , millega avatakse Gruusiast pärit põllumajandustoodetele liidu tariifikvoodid ja sätestatakse nende haldamise kord

20.9.2014   
            
            
               ET
            
            
               Euroopa Liidu Teataja
            
            
               L 278/16
            
         KOMISJONI RAKENDUSMÄÄRUS (EL) nr 989/2014,
   19. september 2014,
   millega avatakse Gruusiast pärit põllumajandustoodetele liidu tariifikvoodid ja sätestatakse nende haldamise kord
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. juuni 2014. aasta otsust 2014/494/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta, (1) ning kõnealuse lepingu IV jaotise kaubandust ja kaubandusküsimusi käsitlevate sätete ajutist kohaldamist,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus, (2) eriti selle artiklit184,
   ning arvestades järgmist:
   
               (1)
            
            
               Nõukogu otsusega 2014/494/EL anti luba kirjutada Euroopa Liidu nimel alla ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Gruusia vahelisele assotsieerimislepingule (edaspidi „leping”) (3). Otsuse 2014/494/EL kohaselt kohaldatakse lepingut ajutiselt kuni selle sõlmimiseks vajalike menetluste lõpuleviimiseni.
            
         
               (2)
            
            
               Lepingu artikli 431 lõike 4 kohaselt jõustub ajutine kohaldamine alates kirjalike teadete vahetamisele järgneva teise kuu esimesest päevast. Viimane kirjalik teade saadeti 25. juulil 2014. Seega kohaldatakse lepingut ajutiselt alates 1. septembrist 2014.
            
         
               (3)
            
            
               Lepingu II-A lisas on loetletud liidu impordi tariifikvoodid Gruusiast pärit teatavatele kaupadele. Seepärast on vaja avada kõnealuste toodete tariifikvoodid.
            
         
               (4)
            
            
               Käesoleva määrusega ette nähtud tariifsete soodustuste saamiseks peaks lisas loetletud kaupadega kaasas olema lepingukohane päritolutõend.
            
         
               (5)
            
            
               Komisjon peaks tariifikvoote haldama saabumise järjekorras teenindamise põhimõttel kooskõlas komisjoni määrusega (EMÜ) nr 2454/93 (4).
            
         
               (6)
            
            
               Lepingut kohaldatakse ajutiselt alates 1. septembrist 2014. Lepingu kohaselt antud tariifikvootide tõhusa kohaldamise ja haldamise tagamiseks tuleks käesolevat määrust kohaldada alates samast kuupäevast.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Euroopa Liidu tariifikvoodid avatakse Gruusiast pärit kaupadele, mis on loetletud käesoleva määruse lisas.
   Artikkel 2
   Tollimaksud, mida kohaldatakse Gruusiast pärit ja käesoleva määruse lisas loetletud kaupade importimisel liitu, peatatakse kõnealuses lisas sätestatud asjaomaste tariifikvootide ulatuses.
   Artikkel 3
   Käesoleva määruse lisas loetletud kaupadega peab olema kaasas lepingu I protokollis sätestatud päritolutõend.
   Artikkel 4
   Käesoleva määruse lisas sätestatud tariifikvoote haldab komisjon kooskõlas määruse (EMÜ) nr 2454/93 artiklitega 308a, 308b ja 308c.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Käesolevat määrust kohaldatakse alates 1. septembrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. september 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 261, 30.8.2014, lk 1.
   
      (2)  ELT L 347, 20.12.2013, lk 671.
   
      (3)  Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Gruusia vaheline assotsieerimisleping (ELT L 261, 30.8.2014, lk 4).
   
      (4)  Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
   
      LISA
      Kaupade kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik ning soodustuskava kohaldamisala käesoleva lisa mõistes on kindlaks määratud käesoleva määruse vastuvõtmise ajal kehtivate CN-koodidega.
      
                  Jrk-nr
               
               
                  CN-kood
               
               
                  Kauba kirjeldus
               
               
                  Kvoodi kehtivusaeg
               
               
                  Kvoodimaht aastas
                  (netomass tonnides, kui ei ole ette nähtud teisiti)
               
            
                  09.6820
               
               
                  0703 20 00
               
               
                  Küüslauk, värske või jahutatud
               
               
                  Alates 1.9.2014 kuni 31.12.2014
               
               
                  220
               
            
                  Alates 1.1. kuni 31.12.2015 ja igal sellele järgneval ajavahemikul alates 1.1. kuni 31.12.
               
               
                  220